**GLAVNI GRAD-PODGORICA**

Raspisuje nacionalni, opšti i anonimni

**K O N K U R S**

**za izradu umjetničkog i arhitektonsko-urbanističkog rješenja spomenika knjazu Danilu I Petroviću-Njegošu**

**1.Raspisivač i naručilac Konkursa**

Raspisivač i naručilac Konkursa je Glavni grad Podgorica.

**2.Predmet Konkursa**

Predmet Konkursa je umjetničko i idejno rješenje spomenika knjazu Danilu I Petroviću-Njegošu kao i arhitektonsko-urbanističko rješenje prostora gdje će spomenik biti podignut.

Likovni izraz spomenika bi trebalo da koncepcijski i vizuelno jasno upućuje na simboliku djela knjaza Danila I Petrovića-Njegoša, prvog svjetovnog vladara Crne Gore, te da svojim **estetskim, oblikovnim i prostornim kvalitetima prenese poruku sjećanja i zahvalnosti.**

**3.Učesnici Konkursa**

3.1. Ovaj konkurs:

-prema učesnicima je nacionalni;

-po vrsti je opšti;

-prema zadatku je idejni;

-po obliku je jednostepeni i

-prema načinu i predaji rada je anonimni.

3.2. Na Konkursu mogu učestvovati sva kvalifikovana pravna i fizička lica.

* 1. Svaki od učesnika ima pravo učešća na Konkursu samo sa jednim radom.

**4.Konkursni rokovi**

4.1. Raspis Konkursa i rok prijave:

Rok za predaju radova je 30 dana od dana objavljivanja u dnevnom listu „Pobjeda“.

4.2.Konkursni radovi se predaju svakog radnog dana od 8,oo h do 15,oo h na arhivi Glavnog grada Podgorice, Ul.Njegoševa 13.

4.3. Radovi koji pristignu nakon utvrđenog roka predaje neće se uzimati u razmatranje.

**5.Stručna komisija**

5.1. Naručilac Konkursa imenovao je Stručnu komisiju u sljedećem sastavu:

-Živko Andrijašević, istoričar, predsjednik;

-Filip Aleksić, glavni gradski arhitekta, član;

-Nela Gligorović, istoričarka umjetnosti, član;

-Snežana Laban, ing.pejzažne arhitekture, član i

- Tatijana Darmanović, dipl.pravnik, sekretar.

5.2. Stručna komisija donijeće odluku o rezultatima Konkursa u roku od15 dana od dana isteka roka za predaju konkursnih radova.

**6.Opšti kriterijumi**

Kriterijumi za izbor najboljeg arhitektonskog i umjetničkog idejnog rješenja su:

* + umjetnički kvalitet idejnog vajarskog rješenja spomenika od 0-25 bodova,
  + simbolička relevantnost, izražajnost i ubjedljivost rješenja spomenika u skladu sa značajem istorijske figure knjaza Danila I Petrovića-Njegoša od 0-25 bodova;
  + inovativnost–na osnovu kojeg se procjenjuje kreativnost i inspirativnost konkursnog rješenja od 0-25 bodova;
  + autentičnost – na osnovu kojeg se utvrđuje da li je konkursno rješenje jedinstveno, bez sličnosti ili podsjećanja na druga rješenja od 0-25 bodova, i
  + usklađenost umjetničkog rješenja sa ukupnim prostorom na kome će spomenik biti postavljen i srazmjerna monumentalnost spomenika od 0-25 bodova.
  + materijalna i tehnička izvodljivost predloženog rješenja i prilagođenost tog rješenja rokovima za finalnu izradu spomenika od 0-25 bodova.

**7.Posebni kriterijumi**

7.1. Na spomeniku će biti ispisan sljedeći tekst:

**“KNJAZ DANILO I PETROVIĆ-NJEGOŠ**

**1826-1860”**

7.2 Spomenik će se izraditi u kamenu, u vidu obeliska sa postamentom, visine 18,58m.

7.3.Spomenik će biti postavljen na izdignutoj površini – centralnom ostrvu kružne raskrsnice, između Bulevara Džordža Vašingtona, Bulevara revolucije i Ulice dr Ljubomira Rašovića i Cetinjskog puta,  katastarska parcela 1668/1, KO Podgorica I.

**8.Nagrade**

Na predlog stručne komisije, raspisivač će dodijeliti tri nagrade i to u sljedećim iznosima:

1.nagrada-5000€.

2.nagrada-3000€.

3.nagrada-1500€.

8.2.Stručna komisija zadržava pravo pregovaranja o izvođenju sa svim nagrađenim radovima.

8.3.Autori nagrađenih radova dužni su da prihvate primjedbe i sugestije Stručne komisije i naručioca bez obzira na lično autorsko pravo.

8.4. Stručna komisija zadržava pravo da ne dodijeli sve ili neku od ponuđenih nagrada, ako ocijeni da ponuđeni radovi ne budu na zadovoljavajućem nivou.

**9.Sadržaj konkursnog materijala**

9.1.Raspisivač konkursa stavlja učesnicima na raspolaganje urbanističko-tehničke uslove za podizanje spomenika i potrebnu dokumentaciju u vidu tekstualnih i grafičkih priloga. Konkursni materijali se mogu preuzeti sa web-sajta Glavnog grada Podgorice:www.podgorica.me.

**10. Sadržaj konkursnog rada**

10.1 Konkursni rad treba da sadrži:

* skicu obeliska u razmjeri 1:100, s tim da je moguće dostaviti i detaljniji grafički prilog, ukoliko učesnici konkursa smatraju da je to potrebno za bolju prezentaciju rada;
* rješenje postamenta;
* arhitektonsko-urbanističko rješenje prostora na kojem će spomenik biti postavljen i
* idejno rješenje osvjetljenja spomenika,

Uz konkursni rad, učesnici konkursa su obavezni dostaviti CD sa svim grafičkim prilozima u pdf formatu, kao i tekstualno obrazloženje u doc ili pdf formatu.

Konkursni rad mora biti u omotu, sa spiskom svih priloga, a svi prilozi konkursnog rada moraju biti označeni autorskom šifrom u gornjem, desnom uglu priloga.

10.2. Svi prilozi konkursnog rada moraju biti upakovani u neprozirni omot sa šifrom u uglu omota i naznakom „Konkurs – ne otvaraj“.

10.3. Uz konkursni rad autori su obavezni dostaviti i neprozirnu zatvorenu kovertu sa jasnom naznakom „Konkurs – ne otvaraj“ i to:

* + koverta sa naznakom „autor“

**11. Mjesto,vrijeme i način otvaranja ponuda**

11.1.Otvaranje ponuda će se obaviti odmah po isteku roka za podnošenje ponuda.  
11.2.Zatvorenu kovertu sa podacima o učesniku i dokazima o ispunjavanju uslova za učešće na konkursu otvara Stručna komisija nakon izvršene selekcije nagrađenih šifrovanih radova.

**12.Završne odredbe**

Konkursni rad mora biti izvorno djelo učesnika i ne smije biti ranije objavljivan u cjelosti ili djelimično ili korišćen u druge svrhe.

Predajom konkursnog rada svaki učesnik prihvata propozicije ovog konkursa.

Konkursni rad se ne vraća i ostaje u arhivi Glavnog grada.

Rezultati Konkursa i obrazloženje odluke Stručnog žirija biće objavljeni na web-sajtu Glavnog grada: www.podgorica.me.

Sve potrebne informacije u vezi sa ovim Konkursom zainteresovani mogu zatražiti putem mejla: sekretarijat.[kultura.sport@podgorica.me](mailto:kultura.sport@podgorica.me).